open-index/open-wikipedia-markdown huggingface dataset:
Լորի Աբրամս

**Լոուրենս Մայքլ «Լորի» Աբրամս** (, ), անգլիացի պրոֆեսիոնալ ֆուտբոլիստ, որը խաղացել է որպես հարձակվող։ Ամբողջ կարիերայի ընթացքում, որը եղել է 1977-1987 թվականներին, խաղացել է 283 խաղ և խփել 142 գոլ։

## Կարիերա
### Խաղացող
 
Աբրամսը ծնվել է Ստեպնիում, որը գտնվում է լոնդոնյան Իստ Էնդում։ Ֆուտբոլով սկսել է զբաղվել «Բարկինգայի» մանկապատանեկական թիմում խաղալով։ Նրա աշխատանքի հիմնական վայրը եղել է դերձակների խանութում, նա եղել է գնորդների չափսերը վերցնողը, տաբատներ և կոստյումներ վաճառող։ 1977 թվականին պայմանագիր է կնքել «Չարլտոն Ատլետիկի» հետ։ «Չարլտոնում» անցկացրեց մեկ մրցաշրջան, ինչի ժամանակ խաղաց 16 խաղ։ «Չարլտոնից» հեռանալուց հետո, ինչը տեղի է ունեցել 1978 թվականին, Աբրամսը տեղափոխվեց ԱՄՆ և սկսեց խաղալ հյուսիսամերիկյան առաջնությունում։ «Սյորֆը» 1981 թվականի մրցաշրջանի վերջում կազմալուծվեց և նա վերադարձավ «Ռաֆնեկս»։

Նա խաղացել է ակումբում երկու մրցաշրջան և մեկ շոուբոլային մրցաշրջան։ Նա ճանաչվեց հարձակվողության լավագույն ֆուտբոլիստը, խփեց 12 գոլ և կատարեց 6 արդյունավետ փոխանցում 8 խաղում։ 1984 թվականի մայիսին «Ռաֆնեկսը» Աբրամսին փոխարինեց Պիտերա Սկուրասայի հետ, ով խաղում էր «Սան Դիեգո Սեկկերսում»։ Նա մրցաշրջանը սկսեց Էյդոմ Կոկերի հետ զույգ կազմելով, բայց կորցրեց տեղը հիմնական կազմում նրանից հետո, երբ «Սոկկերը» գնեց Սլավիշ Ժունգուլային և Բրանկո Շեգոտույին։ 1984 թվականի հոկտեմբերի 17-ին «Սոկկերսը» Աբրամսին վաճառեց «Նյու Յորք Կոսմոսին» 25000 դոլլարով։

«Կոսմոսը» 1984 թվականի աշնանը տեղափոխվեց MISL և 1985 թվականի հունվարին նրա տրանսֆերային իրավունքները վաճառեց «Կանզաս Սիթի Կոմետսին»։ Նա «Կոմետսում» մնաց միայն 1985-1986 մրցաշրջանում։ Աբրամսը 1986 թվականը անցկացրեց Ավստրալիայում «Մելբուրն Նայտսի» կազմում, որտեղ խաղաց 9 խաղ, որից հետո վերադարձավ Ամերիկա որպեսզի խաղա «Վիչիտա Վինգսում»։ Երբ Աբրամսին հարցրեցին թե ինչում է կայանում նրա հաջողությունները Ամերիկայում, նա պատասխանեց. 

### Մարզիչ
Աբրամսը ներկայումս Իրվին Վելլի քոլեջում գլխավոր մարզիչի օգնական է։

## Ծանոթագրություններ

## Արտաքին հղումներ
* NASL/MISL career stats
* Laurie Abrahams - From Tailor’s Shop to NASL

Կատեգորիա:Անգլիացի ֆուտբոլային մարզիչներ
Կատեգորիա:Անգլիացի ֆուտբոլիստներ
Կատեգորիա:Չառլտոն Ատլետիկի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆուտբոլային մարզիչներ այբբենական կարգով
Շրջագայության ավարտը

**«Շրջագայության ավարտը»** (), ռեժիսոր Ջեյմս Պոնսոլդտի ամերիկյան դրամատիկ ֆիլմ, նկարահանած 2015 թվականին։ Սցենարը գրվել է Դոնալդ Մարգոլիսի կողմից և հիմնված է Դոիդ Լիպսկիի «Although of Course You End Up Becoming Yourself» գրքի վրա։ Ֆիլմի առաջնախաղը կայացել է 2015 թվականի հունվարի 23-ին «Սանդենս» կինոփառատոնում։ Ֆիլմը ԱՄՆ-ում վարձույթ է դուրս եկել 2015 թվականի հուլիսի 31-ին։

## Սյուժե
Սյուժեն հիմնված է «Rolling Stone»-ի թղթակից Դևիդ Լիպսկիի գրքի վրա, որը պատմում է Դևիդ Ֆոստեր Ուոլեսի հետ հինգօրյա հարցազրույցի մասին շրջագայության ընթացքում, որը կազմակերպվել էր «Անվերջանալի կատակ» () վեպի աջակցման նպատակով։

## Դերերում
* Ջեյսոն Սիգել -  Դևիդ Ֆոստեր Ուոլես
* Ջեսսի Այզենբերգ -  Դևիդ Լիպսկի
* Ջոան Կյուսակ -  Պետտի
* Ռոն Լիվինգստոն -  Բոբ Լևին
* Աննա Կլամսկի -  Սառա

## Արտադրություն
Ֆիլմի նկարահանումները սկսվել են 2014 թվականի փետրվարի 19-ին և անց էին կացվում Գրանդ Ռապիդսում, հինգ շաբաթվա ընթացքում։ Նույն թվականի մարտին որոշ դրվագներ նկարահանվել են Մինեապոլիսում։

## Ընդունելություն
Առաջնախաղից հետո ֆիլմը արժանացել է ծայրահեղ բարձր արձագանքների համաշխարհային կինոմամուլի կողմից։ Rotten Tomatoes կայքում, 109 գրաքննությունների հիման վրա, 10-ից 8,1 միջին միավորով, ֆիլմը ստացել է 92% գնահատական։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների կենսագրական դրամա ֆիլմեր
Կատեգորիա:2015 դրամա ֆիլմեր
Կատեգորիա:2015 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ֆիլմերի երաժշտություն ըստ Դենի Էլֆմանի
Կատեգորիա:Ֆիլմեր, որոնց գործողությունները տեղի են ունենում 1996 թվականին
Կատեգորիա:Միչիգանում նկարահանված ֆիլմեր
Կատեգորիա:Մինեսոտայում նկարահանված ֆիլմեր
Ժողովածու (2343)

**Ժողովածու** (2343), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2343 թվի տակ։ Ձեռագիրը գրվել է 17֊րդ դարին Յոհան գրիչի կողմից։ Ստացողը եղել է Գրիգորը։ Գրված է թղթի-ի վրա, որը ունի 15,3×11,5 չափս։ Ձեռագիրը կազմված է 357 թերթից։ Գրված է միասյուն նոտրգիր, բոլորգիրով։ Ունի կիսախորան, լուսանցազարդ մանրանկարներ։ Պահպանակը ունի 2 էջ, գրված է՝ մագաղաթ-ի վրա՝ բոլորագիծ երկաթաքարով, զարդագիրով։ Կազմը՝ կաշեպատ տախտակ դրոշմազարդ։Հիշատակարաններ գրչի՝ 224ա, 322ա, ստացողի՝ 81ա։
## Բովանդակություն
*Սիմ․ Ջուղայեցւոյ Քերականութիւն, Տրամաբանութիւն։
*Արիստոտէլի Ստորոդութիւնք, Պերի արմենիաս, Յազագս առաքինութեանց։ 
*Պորթիւրի ներածութիւն Ստորոգութեանցն Արիստոտէլի։
*Դաւթի Սահմանք իմաստասիրութեան, Վերլուծութիւն ներածութեանն Պորփիւրի։
*Ամենայն չար տանջելի։

## Ծանոթագրություններ

Կատեգորիա:Մատենադարանի ձեռագրեր
If We Ever Meet Again

«**If We Ever Meet Again**», Թիմբալենդի *[[Shock Value II]]* երրորդ ստուդիական ալբոմի չորրորդ սինգլը, որ ձայնագրվել է Քեթի Փերրիի հետ։

## Երգի մասին
Թիմբալենդը *[[MTV]]*-ին տված հարցազրույցի ժամանակ պատմել է, որ «If We Ever Meet Again» երգը գրվել է Will.i.am-ի հետ «I Gotta Feeling» երգի վրա կատարված աշխատանքի ազդեցությամբ․ «Երբ մենք աշխատում էինք այդ երգի վրա, ես ուղակի սիրահարվեցի նրան․․․ այն ոչ մի ընդհանուր բան չունի «If We Ever Meet Again» երգի հետ, սակայն երբ ես լսեցի The Black Eyed Peas-ի «I Gotta Feeling» երգը, ես ասացի․ «Ես ուզում եմ այդպիսի երգ իմ ալբոմի համար»․․․ «I Gotta Feeling»-ը երջանիկ երգ է, սակայն ինձ այն դուր է գալիս։ Նրանից մնում են հաճելի հիշողություններ»։ Երգում Թիմբալենդը ներկայանում է իրեն ոչ հատուկ տեսանկյունից. նա երգում է և կարդում ռեպ․ «Այն համապատասխանում է իմ ձայնին։ Եթե այն երգեր մեկ ուրիշը, այն կդառնար ծանրաբեռնված։ Այն ինձ դուր է գալիս ավելի շատ իր սխալներով․ ես սխալներ եմ անում»։

## Տեսահոլովակ
«If We Ever Meet Again» տեսահոլովակը նկարահանվել է 2009 թվականի դեկտեմբերին ռեժիսոր Պոլ Ալենի կողմից, ով նախկինում նկարահանել է Թիմբլենդի «Morning After Dark» և «Say Something» տեսահոլովակները։ MTV-ին տված հարցազրույցի ժամանակ Թիմբալենդը հայտարարել է, թե ուզում է, որ տեսահոլովակը լինի լուրջ, և որ Քեթի Փերին, հնարավոր է, կկատարի իր պահապան հրեշտակի դերը․ «Ես ուզում եմ ստեղծել ինչ-որ խորիմաստ բան։ Ես ուզում եմ այնպես անել, կարծես նա փրկում է իմ կյանքը՝ չնայած բոլոր այն անախորժություններին, որ ես ստիպված եմ լինում հաղթահարել, լինեն դրանք թմրանյութերը, քաշը կորցնելու հետ կապված դեպրեսիան և այլն․․․ Կլինի՞ նա իմ կողքին, եթե ես նորից անցնեմ այդ ամենի միջով»։ Տեսահոլովակի պրեմիերան կայացել է 2010 թվականի հունվարի 18-ին։ Տեսահոլովակը, ի տարբերություն Թիմբալենդի մտածածի, պատմում է թանկարժեք զարդերի գողի և նկարների գողի սիրո մասին։

## Երգացանկ
; CD սինգլ

; Digital Download EP

; Digital Download EP

## Դիրքերը հիթ-շքերթներում
### Հիթշքերթներ

### Տարեվերջյան հիթ-շքերթներ

### Հավաստագրումներ

## Թողարկման ժամանակագրություն

## Ծանոթագրություններ

Կատեգորիա:2010 սինգլներ
Կատեգորիա:Դանս-փոփ երգեր
Կատեգորիա:Զուգերգեր
Կատեգորիա:Թիմբալենդի երգեր
Կատեգորիա:Քեթի Փերրիի երգեր
Կատեգորիա:Քեթի Փերրիի սինգլներ
Օրէնսգիրք (2635)

**Օրենսգիրք** (2635), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2635 թվի տակ։ Ձեռագիրը գրվել է 1635 թվականին Սարգիս գրիչի կողմից Խոտանան գյուղում (Տաթև)։ Ստացողը եղել է Հովհաննես արքեպիսկոպոսը։ Գրված է թղթի վրա, որը ունի 25.2×19.5 չափս։ Ձեռագիրը կազմված է 261 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ։ Հիշատակարաններ գրչի՝ 14ա, 261ա և այլուր, հետագայի՝ 260բ (1834 թ.):
## Բովանդակություն
* Կանոնագիրք Հայոց։
* Մխ. Գոշի դատաստանագիրք։
* Գլուխք ի Մովսիսական օրինաց։
* Օրէնք յաղթող թագաւորաց։
* Համառոտ ժողովումն Օրինաց։
* Ընտրութիւն յօրինացն քաղաքականաց։
* Օրէնք զինուորութեան։
## Ծանոթագրություններ

Կատեգորիա:Մատենադարանի ձեռագրեր
Ժողովածու (727)

**Ժողովածու** (727), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 727 թվի տակ։ Ձեռագիրը գրվել է 18-րդ դարում (1738-ից առաջ)։ Գրված է թղթի վրա, որն ունի 16.2X10.7չափս։ Ձեռագիրը կազմված է 312 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ շերտազարդ կապույտ կտավ։ Հիշատակարաններ՝ 2բ (1738թ․):
## Բովանդակություն
* Յովհաննու վրդ-ի Հաւաքեալ վկայութիւնիք յաղագս աստուածաբանութեան և ոակս բանասիրաց։
* Վիճաբանութիւն ընդ պտարի Էլիային ի թուին ՌՃԼԷ, Պատասխանի առ Բարսեղ, Թուղթ առ Լեհացի Ստեփաննոս ի թվին ՌՃԼԸ։
* Մովս․ Ջուղայեցւոյ Համառօտ ժողովածու ի պէտս բանասիրաց։ 
* Բանալի մտաց (թրգմ․ ի յեթովպացւոյ)։
* Հարցմունք Աթանասի և պատասխանիք Կիւրզի։

## Ծանոթագրություններ

Կատեգորիա:Մատենադարանի ձեռագրեր
Ժողովածու (2682)

**Ժողովածու** (2682), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 1823-1825 թվականներին Կ․ Պոլիսում։ Գրված է թղթի վրա, որը ունի 29,5×20,5 չափս։ Ձեռագիրը կազմված է 76 թերթից։ Գրված է միասյուն, շղագրով։ Կազմը՝ ստվարաթուղթ։ Հիշատակարաններ 37բ, 41բ, 22ա, 57ա։
## Բովանդակություն
*Ներս․ Լամբրոնացոյ ներրող ի վերայ փոխմանն Աստվածածնի։
*Կորիունի վարքը Մաշտոցի։
*Գր․ Սկեռացոյ ներրողեան ի վարս Ներս․ Լամբրոնացւոյ։ Վանականի վարդապետի համեմատութիուն կտակարանց։
*Դիոնեսիոսի թուղթ առ Տիմոթեոս։
*Ստեփաննոսի աբբայի թուղթ առ Գեորգ պալատացի։
*Վճիռ Սինհոդոսին (1802թ)։
*Թուղթ շնորհավորական լուծումն Դանիելի կաթողիկոսի։
*Մովսես Քերթողահոր բան ի մեծի վարդավոռին։
*Եղիշեի Յաղագս լերին։
*Ղազարայ Փարպեցույ թուղթ առ Վահան Մամիկոնյան։

## Ծանոթագրություններ

Կատեգորիա:Մատենադարանի ձեռագրեր
Վհուկների ժամանակը (ֆիլմ, 2011)

«**Վհուկների ժամանակը**», ամերիկյան ֆիլմ, թողարկված 2011 թվականին հունվարի 6-ին։

## Սյուժե
Ֆիլմի գործողությունները կատարվել են 14-րդ դարում։ Լեգենդար խաչակիրներ Բեյմենը և Ֆելսոնը խաչակրած արշավանքից՝ թուրքերի կողմից գրավված Իզմիրից վերադառնում են Եվրոպա (1343-1348)։ Ասպետների վերադառնալու պատճառը դառնում է մի աղջկա մահը Իզմիրի գնդակոծության ժամանակ՝ Բեյմենի կողմից։ Դրանից հետո Բեյմանն սկսում է մտածել, որ խաղաղ բնակիչների սպանությունը «Աստծո ձեռնտու չէ»։Սակայն Եվրոպայում այդ պահին իր գագաթնակետին է հասել «Սև մահ» համաճարակը։ Մարբուրգում մահամերձ Դ'Ամբրուազը մեղադրում է Բեյմենին և Ֆելսոնին դասալքության մեջ, բայց խոստանում է ներել, եթե նրանք կատարեն մի կարևոր առաջադրանք. երիտասարդ գեղջկուհուն, որ եկեղեցականների կարծիքով «վհուկ» է և տարածել է ժանտախտն ամբողջ շրջանով, հասցնել հեռու վանք, որտեղ տեղացի վանականների օգնությամբ նրա կախարդությունը պետք է «քամուն տրվի»։ Բեյմենը և Ֆելսոնը համաձայնվում են, սակայն Բեյմենը ասում է իր պայմանները՝ աղջկան պետք է դատել ճշմարիտ։Էկհարտ ասպետի, Դեբելզակ քահանայի և Հագամար ուղեկցի հետ նրանք ուղևորվում են հեռու ճամփա։ Այդ ժամանակ ծեր կարդինալը մահանում է և նրա ծառա Կայը մեկնում է ուղեկցորդի հետևից, որպեսզի միանա նրան, որը հաջողվում է դժվարությամբ։ Սկզբում խաչակիրները աղջկան համարում են «զրպարտված», բայց շուտով առեղծվածային պատահարներից հետո հանգում են այն մտքին, որ կարդինալը ճիշտ էր։ Բեյմենի և Ֆելսոնի ուղեկիցները մահանում են մեկը մյուսի հետևից։ Էկհարտը մահանում է Կայի սրից, Կային դնելով իր՝ ժանտախտից մահացած աղջկա տեղը։ Հագամերը մահանում է Վորդմվունդյան անտառում՝ գայլերով պատառոտվելով։Վանք հասնելով՝ ընկերները հասկանում են, որ բոլոր վանականները մահացել են ժանտախտից։ Մահացու վիրավոր Բեյմենը մահից առաջ տեսնում է երիտասարդ գեղջկուհուն, որը արդեն ազատ է դևից և խնդրում է Կային խնայել իրեն։Ֆիլմի վերջում Կայը և Աննան կանգնած են Դեբելզակի, Բեյմենի և Ֆելսոնի գերեզմանների առջև։ Աննան խնդրում է Կային պատմել իր փրկիչների մասին, որից հետո նրանք մեկնում են գրքի հետ։

## Դերակատարներ
* Նիկոլաս Քեյջ - Բեյմեն
* Ռոն Փերլման - Ֆելսոն
* Սթիվեն Մուր - Դեբելզակ
* Ռոբերտ Շիեն - Կայ
* Քլեր Ֆոյ - Աննա
* Ուլրիխ Թոմսեն - Էկխարդ
* Սթիվեն Գրահամ - Խագամար
* Քրիստոֆեր Լի - Կարդինալ Դ՛ Ամբրուազը

## Արձագանքներ
Ֆիլմում կինոքննադատներից հիմնականում ստացել է բացասական արձագանքներ։ Rotten Tomatoes-ում ֆիլմը 110-ից ընդամենը 11 դրական գրախոսություն է ստացել։ Metacritic-ում 100 միավորից 28-ը։ Ռոջեր Էբերթը գնահատել է 4-ից 2 աստղ։

## Ծանոթագրություններ

## Արտաքին հղումներ
* ֆիլմի պաշտոնական կայքը 
* ֆիլմի պաշտոնական կայքը ռուսերեն 
* 

Կատեգորիա:2011 ֆիլմեր
Կատեգորիա:Ամերիկյան պատմական ֆիլմեր
Կատեգորիա:Անգլերեն ֆիլմեր
Կատեգորիա:Ֆիլմեր խաչակրաց արշավանքների մասին
Ժողովածու (2748)

**Ժողովածու** 2748, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2748 թվի տակ։ Ձեռագիրը գրվել է 1624 թվականին։ Ստացողը եղել է Մարտիրոս վրդն։ Գրված է թղթի վրա, որը ունի 27,5X21 չափս։ Ձեռագիրը կազմված է 359 թերթից։ Գրված է երկսյուն, նոտրգիրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է՝ Lուղղագիծ երկաթագիր, աւետարանի վրա՝ երկսյուն, նոտրգիրով։ Կազմը՝ կաշվեպատ տախտակ, աստառը՝ դրոշմազարդ կտավ։ Հիշատակարաններ՝ 120բ, 225բ, 230ա, 348բ, 354ա, ստացողի՝ 120բ, 136բ, հետագայի՝ 357բ (1664 թ․), 358ա (1665 թ․), 359ա (1735 թ․), 359բ (1795 թ․):
## Բովանդակություն
* Մովս․ Խորենացւոյ Պատմութիւն Հայոց, Աշխարհացոյց
* Սղոնաչափք։
* Վարդ․ Արևելցւոյ Աշխարհացւոյց։
* Անուանք քաղաքաց։
* Յաղագս է բաժին աշխարհի։
* Նախագրութիւնք, Յառաջաբանութիւնք Պատմութևանց Մատթ․ Ուռհայեցւոյ, Կիր․ Գանձակեցւոյ, Միխ․ Ասորւոյ, Փաւստոսի Բուղանդի։
* Պատճառ Պատմութևան Թովմ․ Մեծուփեցւոյ Ի Պատմութենէ Մեսր․ Վայոցձորեցւոյ։
* Ի Պատմութենէ Կիր․ Գանձակեցւոյ։
* Աթանասի Պատմութիւն տէրունական պատկերին։
* Յովհ․ Մամիկսնեան պատմութիւն Տարօնոյ։
* Դաշանց թուղթ։
* Վասն հրաշիցն, որ ի գիւղն Աղարուք։
* Յագաղս պատմութևան սուրբ և առտուծային իւգոյն։
* Ի Պատմութենէ Ստ․ Օրբելևան։
* Սամ․ Անեցւոյ Հաւարմունք ի գրոց պատմազրաց։
* Թովմ․ Մեծոփեցւոյ Պատմութիւն, Յիշատակարան։
* Վասն մահվան Յոհվ․ Որոտնեցւոյ։
* Աշակերտք Գր․ Տաթևացւոյ։
* Կիր․ Բանասիրիպատմութիւն Թովմայի։
* Աստուածատրոյ Վարք Մկր․ Նաղաշի, նորոգումն վանուց Ս․ Կարապետի, որ ի Տարօն։

## Ծանոթագրություններ

Կատեգորիա:Մատենադարանի ձեռագրեր
16 մոմ

**«Տասնվեց մոմ»** (), 1984 թվականի ֆիլմը, որը ճանաչվել է երիտասարդական ֆիլմերի չափանիշ։ Ֆիլմի ռեժիսորը և սցենարի հեղինակը Ջոն Հյուզն է

## Կարգախոսներ
* "16 Candles. And you ' re invited to the party." (հայ․«16 մոմերը, և դուք հրավիրված եք երեկույթի»)
* "When you' re just sixteen anything can happen!" (հայ․ «Երբ դու դեռ 16 տարեկան ես, ամնե ինչ կարող է պատահե»լ)
* "It' s the time of your life that may last a lifetime" (հայ․ «Սա մեր կյանքի այն պահն է, որ կարող է ձգվել հավերժ») 
* "This is Samantha Baker and today is her 16th birthday. The problem is, nobody remembers." (հայ «Սա Սամանթա Բեյքերն է և այսօր լրանում է նրա 16- ամյակը։ Խնդիրը այն է, որ ոչ ոք դա չի հիշում»)

## Սյուժեն
Իր 16- ամյակի օրը Սամանթա Բեյքերը իրեն զգում է աշխարհի ամենադժբախտ մարդը, քանի որ իր քրոջ՝ Ջինի, հարսանիքի պատճառով, ոչ ոք չի հիշել իր ծննդյան օրվա մասին։ Բացի այդ, նյարդայնացնող պապիկն ու տատիկը ստիպում են նրան ինչ-որ անծանոթ չինացու հետ գնալ դպրոցական երեկոյի, մյուս կողմից էլ նա ոչ մի ձև չի կարողանում ազտավել տհաճ նորեկից, ով անսահման սիրով էր լցված նրա նկատմամբ։ Իսկ սրտի խորքում Սամանտան հույս ունի, որ իր երազանքների տղան՝ Ջեկ Ռայանը ուշադրություն կդարձնի նրա վրա։

## Հեիղնակներ
### Դերերում
* Մոլլի Ռինգուոլդ- *Սամանթա Բեյքեր*
* Մայքլ Շոֆլինգ - *Ջեկ Ռայան*
* Էնթոնի Մայքլ Հոլ - *Թեդ*

### Ինչպես նաև
* **Հավիլենդ Մորիսը** Քերոլայն Մուլֆորդի դերում
* **Գեդե Ուոթենաբեն **Լոնգ Դաք Դոնգի դերում
* **Փոլ Դուլին Ջիմը** Բեյքերի դերում
* **Քերլին Գլինն** Բրենդա Բեյքերի դերում
* **Բլանշ Բեյքերը** Ջիննի Բեյքերի դերում
* **Էդուարդ Էնդրյուսը** Հոարդ Բեյքերի դերում
* **Բիլլի Բրդը** Դորթի Բեյքերի դերում
* **Քերոլ Քուքը** տատիկ Հելենի դերում
* **Մաքս Շոուլթերը** պապիկի Ֆրեդի դերում
* **Լայն Ալեքսանդրա Քրթիսը** Ռենդիի դերում
* **Ջոն Քյուսաքը** Բրյուսի դերում
* **Դերն Հարիսը** Քլիֆի դերում
* **Ջոան Քյուսաքը** ավտոբուսից իջնող բռեկտներով աղջկա դերում

## Ծանոթագրություններ

## Արտաքին հղումներ
* Պաշտոնական կայք "DVD-Տասնվեց մոմ" (անգլ.)

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1984 ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան պատանեկան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր, որոնց գործողությունները տեղի են ունենում Իլինոյսում
Կատեգորիա:Իլինոյսում նկարահանված ֆիլմեր
Կատեգորիա:Ֆիլմեր հարսանիքի մասին
Սերգեյ Կիսլյակ

**Սերգեյ Վիկտորովիչ Կիսլյակ** (, ), բելառուսցի ֆուտբոլիստ, թուրքական «Գազիանտեպսպոր» և Բելառուսի հավաքականի թուրքական կիսապաշտպան։

## Կարիերա
### Ակումբային
thumb|left|137px|Կիսլյակը որպես Մինսկի «Դինամոյի» ավագ
Կամենեցի ՄՊՍԴ սան։ Առաջին մարզիչը՝ Վ. Ն. Կիսլյակ։

Մասնագիտական կարիերան սկսել է Մինսկի «Դինամոյի» կազմում, 2004 թվականին. խաղացել է փոխարինոցղ կազմում և նորամուտը նշել Բելառուսի Պրեմիեր Լիգայում։ 2006 թվականին տեղ է գտել հիմնական կազմում։ ԲՖՖ-ի կողմից ընդգրկվել է 2006 թվականի Բելառուսի առաջնության լավագույն 22 ֆուտբոլիստների ցուցակում։

2010 թվականի դեկտեմբերին ռուսական «Ռուբինի» և խաղացողի միջև կնքվեց պայմանագիր։ Եվրոգավաթներում Կիսլյակը «Ռուբինի» կազմում նորամուտը նշեց 2012 թվականի փետրվարի 23-ին, Եվրոպայի Լիգայի 2011-2012 մրցաշրջանի պիրեյան «Օլիմպիակոս ՖԱ»-ի դեմ խաղում։ 2012 թվականի հուլիսի 8-ին մինչև տարվա ավարտ վարձակալության հանձնվեց «Կրասնոդարում»։ 2013 թվականին վերադարձավ Կազան, 1/16 եզրափակչից սկսելով մասնակցել Եվրոպայի Լիգա 2012-2013-ին, հետո 2013-2014-ին։

2016 թվականի հունիսի 8-ին երկամյա պայմանագիր կնքեց թուրքական «Գազիանտեպսպոր» ակումբի հետ։

### Միջազգային
2009 թվականի Շվեդիայի Եվրոպայի երիտասարդական առաջնության մասնակից։ Մրցաշարում խփել է 2 գոլ (շվեդների և իտալացիների դարպասներին).

Բելառուսի ազգային հավաքականում դեբյուտել է 2009 թվականի նոյեմբերի 14-ին Դամմամում կայացած Սաուդյան Արաբիայի հավաքականի դեմ ընկերական խաղում (1-1)։ Հավաքականում իր առաջին գոլը խփել է 2010 թվականի մայիսի 30-ին ավստրիական Կուֆշտայնում կայացած Հարավային Կորեայի դեմ ընկերական խաղում (1-0)։ 2010 թվականի սեպտեմբերի 3-ին Եվրո 2012-ի որակավորման փուլի առաջին խաղում, Սեն Դենիում խփել է Ֆրանսիայի հավաքականի դեմ խաղի միակ և հաղթական գոլը (0-1)։ Աչքի է ընկել նաև ընկերական խաղերում. 2011 թվականի օգոստոսի 11-ին Մինսկում՝ Բուլղարիայի դեմ խաղում (1-0), 2012 թվականի նոյեմբերի 14-ին Երուսաղեմում՝ Իսրայելի դեմ խաղում (2-1)։

## Ձեռքբերումներ
### Թիմային
; 20px|Բելառուսի դրոշ (1995-2012) «Դինամո» (Մինսկ)
* 15px Բելառուսի փոխչեմպիոն **(4)**՝ 2005, 2006, 2008, 2009
;  «Ռուբին»
* 15px Ռուսաստանի գավաթի հաղթող՝ 2012

## Վիճակագրություն

## Ծանոթագրություններ

## Արտաքին հղումներ
* 
* Պրոֆիլը «Դինամոյի» (Մինսկ) կայքում 
* 

Կատեգորիա:Բելառուս ֆուտբոլիստներ
Կատեգորիա:Բելառուսի հավաքականի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Ռուբինի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
24 ժամ կնոջ կյանքից (ֆիլմ, 1999)

**24 ժամ կնոջ կյանքից**, 1999 թվականին նկարահանված ամերիկյան կատակերգություն։ Ֆիլմի ռեժիսորը Նենսի Սավոկան է, ով նաև սցենարի համահեղինակն է։

## Սյուժե
Գրեյս Սանտոսը «24 ժամ կնոջ կյանքից» առաջատար հեռուստաշոուի հաղորդավարն է, միևնույն ժամանակ այդ շոուի պրոդյուսեր Էդի Դիասի կինը։ Երբ հաղորդման ժամանակ Գրեյսը հայտարարեց իր հղիության մասին, նրանք ամուսիններով հայտնվեցին հասարակության ուշադրության կենտրոնում և ստիպված էին իրենց իսկ մաշկի վրա զգալ, թե ինչ է նշանակում լինել հայտնի մեկ այլ տեսանկյունից։

## Դերերում
* Ռոզի Փերես — *Գրեյս Սանտոս*
* Ժան Բատիստ Մարիան — *Մեդելին Լաբել*
* Փեթի Լյուփոն — *Ջոան Մարշալ*
* Քարեն Դաֆին — *Մարգո Լին*
* Դիեգո Սեռանո — *Էդի Դիազ՝ Գրեյսի ամուսինը*
* Լեո Մելիսա — *Սյուզաննա Պունկուսի բժիշկը*
* Ոուենդել Փիրս — *Ռոյ Լաբել*
* Քրիս Քուփեր — *Ռոն Հեքսբի*

## Կինոքննադատություն
Նյու Յորք Թայմսի լրագրող և կինոքննադատ Ջենեթ Մասլինը գտնում է, որ ֆիլմի՝ կնոջ նկարագրությունը հետաքրքիր է մտածված, բայց ընդհանուր առմամբ ֆիլմի մասին այնքան էլ մեծ կարծիք չունի։

Այնուամենայնիվ ֆիմը նրա վրա խառը տպավորություններ էր թողել։

Իսկ Ռոջեր Էբերթը Chicago Sun-Time-ից հավանել էր ֆիլմը և իր չորս աստղերից երեքը տվել է ֆիլմին։ Նա նաև այն համերել է հիանալի երգիծանք ուղղված հեռուստատեսային զրույց-հաղորդումներին.։

## Ծանոթագրություններ

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1999 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան կինոկատակերգություններ
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Անգլերեն անկախ ֆիլմեր
Բանյո (այլ կիրառումներ)

**Բանյո**, կարող է վերաբերել՝
* Բանյո - համայնք Ֆրանսիայում, որը գտնվում է Օվերն մարզի Ալյեի գավառում
* Բանյո - համայնք Ֆրանսիայում, Պիկարդիա մարզի Էնա գավառում
* Բանյո - քաղաք և կոմունա Ֆրանսիայի Փարիզ քաղաքի Օ-դը-Սեն դեպարտամենտում
Ժողովածու (2437)

**Ժողովածու** (2437), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2437 թվի տակ։ Ձեռագիրը գրվել է 1800 թվականին Կարապետ գրիչի կողմից։ Ստացողը եղծված է։ Գրված է թղթի վրա, որը ունի 10×7,5 չափս։ Ձեռագիրը կազմված է 61 թերթից։ Գրված է միասյուն նոտրգիր։ Ունի տերունական 1 մանրանկար։ Կազմը՝ կաշի։Հիշատակարաններ գրչի՝ 59ա։
## Բովանդակություն
*Գրառաջք։
*Հմայագիր։
*Յաղագս սաղմոսաց։
*Վիճակացոյց։
*Երազահան։
*Յաղագս ԺԲ կենդանակերպից։
*Ախտարականք։

## Ծանոթագրություններ

Կատեգորիա:Մատենադարանի ձեռագրեր
Ճառընտիր (993)

**Ճառընտիր** (993), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 993 թվի տակ։ Ձեռագիրը գրվել է 1456 թվականին, Մատթեոս գրիչի կողմից, Վերին Նորավանում։ Ծաղկող՝ Եսայի։ Ստացողը եղել է Թադեոսև Ստեփաննոս եղբայրները։ Գրված է թղթի վրա, որը ունի 24x25,5 չափս։ Ձեռագիրը կազմված է 769 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ։ Հիշատակարան գրչի՝ 267ա։
## Բովանդակություն
* Ճառք,Խրատք, Ներբողք (Սեբերիանոս, Գր. Լուսաւորիչ, Գր. Աստուածաբան, Գր. Սքանչելագործ, Գր. Նիւսացի, Գր. Սկեռացի, Գր. Նարեկացի, Եփրեմ, Պրոկղ, Բարսեղ, Յակ. Մծբնեցի, Յակ. Սրճեցի, Ոսկեբերան, Յովհ. Մանդակունի, Յովհ. Օձնեցի, Եպիփան, Կիւրեղ Աղեքսանդրացի, Կիւրեղ Երուսաղէմացի, Թէոդորոս, Աթանաս, Անթիպատրոս, Պետրոս Սիւնեցի, Եղիշէ, Ատոմ Անձևացի, Աբրահամ Խոստովանող, Անանիա, Թադէոս առաքեալ, Տիտոս, Սիսիանոս, Մովս. Խորենացի, Զաքարիա կթղ. Մարութայ, Խոսրովիկ թարգմանիչ, Ներս. Շնորհալի, Սարգիս Շնորհալի, Վարդան, Դաւիթ փիլիսոփա)։
* Թուղթք՝ Սահակայ և Թէոդոսի առ միմեանս, Պիղատոսի առ Տիբեր, Գր. Արծրունեաց եպս-ի ի Հայս, Ներսիսի առ Գէորգ, Դիոնիսիոսի առ Տիտոս, առ Տիմոթէս, Աթանասի առ Օգոստին, Աբրահամու առ Վաչագան, Ստ. Սիւնեցւոյ առ Գերմանոս։
* Տեսիլք Գէորգայ զօրավարի, Սահակայ, Թէոդոսի, Կոստանդիանոսի, Գր. Լուսաւորչի։
* Ի ս. Գրոց մեկնութեանց Բարսեղի, Ոսկեբերանի, Յովհ. Փարառնեցւոյ, Եպիփանու, Իգնատիոսի, Զաքարիայի, Կիւրղի Աղէքսանդրացւոյ, Պետրոսի առաքեալի, Գր. Սկեռացւոյ։
* Հատուածք ի պատմութեանց Եւսերիսի, Սոկրատյայ, Միխ. Ասորւոյ, Եղիշէի, Մովս. Խորենացւոյ, Յովհ. Մամիկոնեան, Սերէոսի՞:
* Ի Կազմութեան գրոց Նեմիեսիոսի յաղագս մեռելոց։
* Գր. Նիսացւոյ Յորդորումն մանկանց ի կուսութիւն։
* Պատմութիւն հարաւային անցից ի վերայ հայոց։
* Վարք և վկայաբանութիւնք։
* Պատճառ տօնից։
* Խոստովանութիւնք Գր. Սքանչելագործի, Կիւրղի, Հայոց։
* Պատմութիւնք գիւտից նշխարաց բազմաց։
## Ծանոթագրություններ

Կատեգորիա:Մատենադարանի ձեռագրեր
Ժողովածու (1452)

**Ժողովածու** (1452), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1452 թվի տակ։ Ձեռագիրը գրվել է 1812 թվականին։ Գրված է թղթի վրա, որը ունի 20,6×15,7 չափս։ Ձեռագիրը կազմված է 22 թերթից։ Գրված է միասյուն, նոտրգիրով։ Հիշատակարաններ՝ 22ա։
## Բովանդակություն
* Վարդ․ Արևելցւոյ Մեկնութիւն Անթառամ ծաղիկ շարականին։
* Վանական վրդ֊ի Մեկնութիւն Ուրախացիր պսակ շարականին։
* Ան. Նարեկացւոյ Ի Խորհուրդ Յովնանու։

## Ծանոթագրություններ

Կատեգորիա:Մատենադարանի ձեռագրեր
Ժողովածու (2329)

**Ժողովածու** (2329), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2329 թվի տակ։ Ձեռագիրը գրվել է 1291 թվականին Ս. Լուսավորչի գերեզման Երզնկայում։ Ստացողը եղել է Ահարոն Րաբունի՝ Գրիգոր կոչեցյալը։ Գրված է թղթի վրա, որը ունի 17×13 չափս։ Ձեռագիրը կազմված է 303 թերթից։ Գրված է միասյուն, բոլորգրով։ Կազմը՝ կաշեպատ տախտակ, աստառը՝ կապույտ կտավ։ Հիշատակարաններ՝ գրչի՝ 24բ, 111բ, ստացողի՝ 223բ, 281բ, հետագայի՝ 1բ, 283ա, (1316թ.), 302բ, (1324թ., 15֊րդ դար)։

## Բովանդակություն
* Դիոն. Թրակացւոյ Արուեստ քերականութեան։
* Բառք քերականի։
* Նախադրութիւն՝ «Ճշմարտութեան հաւատոյ»։
* Յովհ. Երզնկացւոյ Մեկնութիւն քերականի, Սահմանք միաբանութեան եղբարց, Խրատք հասարակաց։
* Գէորգայ Սկեռացւոյ Խրատք յաղաղս գրչութեան արուեստի։
* Գր. Լուսաւորչի Վասն պահոց։
* Աղօթք (Յովհ. Օձնեցի, անանուն)

## Ծանոթագրություններ

Կատեգորիա:Մատենադարանի ձեռագրեր
Ժողովածու (2227)

**Ժողովածու** (2227), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2227 թվի տակ։ Ձեռագիրը գրվել է 17-րդ դարում, ենթադրաբար Աբրահամ, Հովասափ գրիչների կողմից։ Գրված է թղթի վրա, որը ունի 20X14.5 չափս։ Ձեռագիրը կազմված է 165 թերթից։ Գրված է երկսյուն, միասյուն, բոլորագրով, նոտրգրով։ Պահպանակը ունի թուղթ 2 էջ, գրված է՝ Մեկնութիւն Սաղմոսաց (տպագիր)։ Հիշատակարաններ՝ գրչի՝ 47բ, 136ա, 158բ, հետագայի՝ 166բ (ԺԷ-ԺԸ դդ․):
## Բովանդակություն
* Նախերգան քարոզի։
* Օրհնութիւնիք։
* Ի Քարոզգրոց Գր. Տաթևացւոյ։
* Իմաստութիւն Սողոմոնի։
* Տաղք (Մկր․ Նաղաշ, Կար․ Բաղիշեցի, Յովասափ Սեբաստացի, Վարդան, Առ․ Սիւնեցի, Գիրգոր վրդ․, Գրիգոր Միայնաւոր, Առ․ Բաղիշեցի, Ֆրիկ, անանունք)։
* Գր. Միայնաւորի Խրատք։
* Դեղագիր։ 
* Տոմարական։
## Ծանոթագրություններ

Կատեգորիա:Մատենադարանի ձեռագրեր
Ժողովածու (2218)

**Ժողովածու** 2218, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2218 թվի տակ։ Ձեռագիրը գրվել է 1801 թվականին Օհանես սարկավագ գրիչի կողմից։ Գրված է թղթի վրա, որը ունի 20,5X14,7 չափս։ Ձեռագիրը կազմված է 243 թերթից։ Գրված է միասյուն, երկսյունով։ Կազմը՝ կաշվեպատ տախտակ դրոշմազարդ։ Հիշատակարաններ՝ 221բ, 243բ։
## Բովանդակություն
* Սիմ․ Երևանցւոյ Քարոզք։
* Պետ․ Բերթումևան Աղբիւր բացևալ

## Ծանոթագրություններ

Կատեգորիա:Մատենադարանի ձեռագրեր
Ժողովածու (2557)

**Ժողովածու** (2557), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2557 թվի տակ։ Ձեռագիրը գրվել է 1333, 1554 թվականներին Ղազար սարկավագ գրիչի կողմից։ Ստացողը եղել է Սէթ։ Գրված է թղթի-ի վրա, որը ունի 18,3×13 չափս։ Ձեռագիրը կազմված է 202 թերթից։ Գրված է միասյուն բոլորգիրով։ Ունի տերունական 1, կիսախորան, լուսանցազարդ մանրանկարներ։ Պահպանակը ունի 3 էջ, գրված է՝ մագաղաթ-ի վրա՝ ուղղագիծ երկաթաքարով, զարդագիրով։ Կազմը՝ կաշեպատ տախտակ դրոշմազարդ, աստառը՝ դեղին մետաքս։Հիշատակարաններ գրչի՝ 131ա, 156բ (1333 թվական), 202բ (1554 թվական) և այլուր, հետագայում 178բ (16֊րդ դար), 180ա (1747 թվական)։
## Բովանդակություն
*Գր․ Նարեկացւոյ Մատեան ողբերգութեան
*Խրատք (Նեղոս, Մակար, Անանիա)։
*Հարցմունք միանձանց։
*Ի հարանց վարուց։
*Պատմութիւն Ալէքսիանոսի։

## Ծանոթագրություններ

Կատեգորիա:Մատենադարանի ձեռագրեր
Ժողովածու (1259)

**Ժողովածու** (1259), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1259 թվի տակ։ Ձեռագիրը գրվել է 1563 թվականին Պողոս նոտար գրիչի կողմից, Լովում։ Ստացողը եղել է Թումա քահանան։ Գրված է թղթի վրա, որը ունի 20,9X15,5 չափս։ Ձեռագիրը կազմված է 324 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ։ Հիշատակարաններ գրչի՝ 253ա, 324ա, վերանորոգողի՝ 10բ (1792 թվական), նվիրողի՝ 324բ (17-րդ դար)։
## Բովանդակություն
* Ներս. Շնորհալւոյ Մեկնութիւն խորանացն Աւետարանի։
* Գր. Տաթևացւոյ Մեկնութիւն Մատթէի։

## Ծանոթագրություններ

Կատեգորիա:Մատենադարանի ձեռագրեր
Ժողովածու (1240)

**Ժողովածու** (1240), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1240 թվի տակ։ Ձեռագիրը գրվել է 18-րդ դարում Խաչատուր Կ.Պոլսեցի գրիչի կողմից ենթադրաբար Կ. Պոլսում։ Գրված է թղթի վրա, որը ունի 20.8X15.8 չափս։ Ձեռագիրը կազմված է 234 թերթից։ Գրված է երկսյուն, միասյուն, նոտրգրով։ Պահպանակը ունի թուղթ 4 էջ, գրված է՝ տպագիր Պարզատոմար։ Կազմը՝ կաշեպատ տախտակ դրոշմազարդ։ Հիշատակարաններ՝ գրչի՝ 210բ։
## Բովանդակություն
* Մխ. Գոշի Մեկնութիւն Երեմեայ։
* Ես. Նշեցւոյ Մեկնութիւն Եզեկիէլի։
* Ծառ կենաց։
* Տաղ պատարագի (տունք՝ Պետրոս)։

## Ծանոթագրություններ

Կատեգորիա:Մատենադարանի ձեռագրեր
Ժողովածու (2382)

**Ժողովածու** (2382), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2382 թվի տակ։ Ձեռագիրը գրվել է 1403 թվականին Գրիգոր վարժապետ գրիչի կողմից Տաթևում։ Ստացողը եղել է Հովհաննես Որոտնեցին։ Գրված է թղթի վրա, որը ունի 12×8,2 չափս։ Ձեռագիրը կազմված է 456 թերթից։ Գրված է միասյուն,բոլորգրով։ Ունի կիսախորան, լուսանցազարդ մանրանկարներ։ Պահպանակը ունի 2 էջ, գրված է՝ մագաղաթի վրա՝ բոլորագիծ, երկաթագրով։ Կազմը՝ կաշեպատ տախտակ դրոշմազարդ աստառը՝ զարդահյուս մետաքս։ Հիշատակարաններ՝ գրչի՝ 260բ, 454ա։

## Բովանդակություն
* Դիոն. Թրակացւոյ Արուեստ քերականութեան։
* Մովս. Քերթողի Յաղագս քերականութեան։
* Դաւթի Յաղագս հասարակաց շաղաշարաց։
* Ստեփանոսի Ստորոգութիւն։
* Մովս. Քերթողհօր Մեկնութիւն քերականի։
* Արիստակիսի գրչի Վերլուծութիւն բացերևապէս բառից և բայից։
* Արիստակիսի Ի բառագրոցն քաղեալ։
* Գէորգայ Սկեռացւոյ Խրատք յաղագս գրչութեան արուեստի։
* Բարթ. Մարաղացւոյ Հաւաքումն ի դիալեթիկէն, որ է տրամաբանութիւն, Յաղագս Հնգից ընդհանրից։
* Ջիլբերտոսի Պօռետացւոյ Գիրք վեցից սկզբանց։
* Պետչ Արագոնացւոյ Հաւաքումն վերլուծութեան Վեցից սկզբանցն Ջիլբերտոսի։

## Ծանոթագրություններ

Կատեգորիա:Մատենադարանի ձեռագրեր
Ժողովածու (2696)

**Ժողովածու** (2696), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2696 թվի տակ։ Ձեռագիրը գրվել է 19֊րդ դարին Եփրեմ Ալթունյան գրիչի կողմից։ Գրված է թղթի վրա, որը ունի 30×20,5 չափս։ Ձեռագիրը կազմված է 136 թերթից։ Գրված է միասյուն, շեղագիրով։ Կազմը՝ կաշեպատ ստվարաթուղթ, աստառը՝ գունավոր թուղթ։ Հիշատակարաններ գրչի՝ պահպանակ Բ։

## Բովանդակություն
*Թուղթք (Եփրեմ կթդ, Միք․ Չամչեան, Ստ․ Ագոնց, Պօղոս պատրիարք և այլք)։
*Օրինակք կոնդակաց։
*Ոտանաւորք (Գր․ Փեշամալճեան, Յակ․ Նալեան, անանունք)
*Ի Խրատուց նուշրվանայ։

## Ծանոթագրություններ

Կատեգորիա:Մատենադարանի ձեռագրեր
Ժողովածու (627)

**Ժողովածու** 627, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 627 թվի տակ։ Ձեռագիրը գրվել է 1314 թվականին Խաչիկ, Եբրիանոս գրիչի կողմից։ Գրված է թղթի վրա, որը ունի 16,8X12,5 չափս։ Ձեռագիրը կազմված է 276 թերթից։ Գրված է երկսյուն, միասյունով։ Կազմը՝ կաշեպատ ստվարաթուղթ։ Հիշատակարաններ՝ 71բ, 152բ, 268ա։
## Բովանդակություն
* Լուծմունք գրոցն Դիոն Արիսպագացւոյ։
* Յովհ․ Երզնկացւոյ Քարոզք։
* Լուծմունք Ճառից Գր․ Աստւոծաբանի։
* Լուծմունք Յաղագս աշխարհին Արիստոտէլի, Պորփիւրի մեկնչին։
* Լուծմունք Սահմանացն Դաւթի, Զենոնի Յաղագս ընութևան։

## Ծանոթագրություններ

Կատեգորիա:Մատենադարանի ձեռագրեր
Ժողովածու (2292)

**Ժողովածու** (2292), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2292 թվի տակ։ Ձեռագիրը գրվել է ենթադրաբար 1624 թվականին Մատաթեա աբեղա գրիչի կողմից։ Գրված է թղթի վրա, որը ունի 14×10 չափս։ Ձեռագիրը կազմված է 350 թերթից։ Գրված է երկսյուն, միասյուն, նոտրգրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է՝ մագաղաթի վրա՝ բոլորագիծ երկաթագրով (Ոսկեբերանի Մեկնութիւն Թղթոց Պօղոսի)։ Կազմը՝ կաշեպատ տախտակ դրոշմազարդ, աստառը՝ դեղին մետաքս։ Հիշատակարաններ գրչի՝ 68բ, 211բ, 273ա և այլուր, հետագայի՝ պահպանակ Բ, Գ (17-18-րդ դարեր), Դ (1713 թվական)։
## Բովանդակություն
* Սահման քերականութեան։
* Երեմիայի Մեղրեցւոյ Բառգիրք։
* Վարդ. Արևելցւոյ Աշխարհացոյց։
* Ան. Շիրակացւոյ Թիւք որչափութեան կտակարանաց։
* Մովս. Խորենացւոյ Աշխարհացոյց։
* Վասն չորս գետոց։
* Գետք և գնացք նոցին։
* Եւթաղեայ Ցառաջաբանութիւն Պօղոսի։
* Հանգիստ Յովհաննու։
* Գլուխք ս. Գրոց։
* Անուանք Ամասոց Հայոց, յունաց, աղուանից։
* Տանուտեբացոյցք (Կիւրեղ Հայրապետ, Դանիէլ, անանուն)։
* Կաղանգացոյց։
* Տոմարք։
* Տաղ։
* Կաթողիկեայ թուղթ, Պատճառ Հինգհարիւրեակ աղիւսակի եբրայեցւոց։
* Քաղաքք և շինողք նոցին։
* Տոմար (Յովհ. Կոզեռն, Սամուէլ քհյ)։
* Հատուած ի Նարեկ գրոց։
* Դարագլուխք։

## Ծանոթագրություններ

Կատեգորիա:Մատենադարանի ձեռագրեր
Ժողովածու (2462)

**Ժողովածու** (2462), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2462 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 13.5× 9.7 չափս։ Ձեռագիրը կազմված է 102 թերթից։ Գրված է երկսյուն, միասյուն, բոլորգրով։ Կազմը՝ կիսախորան։ Հիշատակարաններ հետագայի՝ 104բ (1744 թ.) 20բ (1761), 1ա (1899 թ)։
## Բովանդակություն
* Բառք Հայոց, Քերականի։
* Վարդան Արևելցւոյ Յաղագս մեկնութեան քերականի։
* Թագաւորք հայոց։
* Յովհաննէս Երզնկացւոյ Յաղագս երկնային զարդուց։
* Առ. Սիւնեցւոյ Վասն ԺԲ կենդանակերպից։

## Ծանոթագրություններ

Կատեգորիա:Մատենադարանի ձեռագրեր
1990․ Բրոնքսի զինվորները

**1990․ Բրոնքսի զինվորները** (), իտալական ֆանտաստիկ ֆիլմ-հակաուտոպիա, որը նկարահանվել է Էնցո Գ․ Կաստելլարիի կողմից։

## Սյուժե
1990 թվականն է։ Միացյալ Նահանգներում անարխիա է։ Օրենքը ոստիկանի մարմնավորմամբ գործում է միայն մի քանի վայրերում, մնացած տեղերում տիրապետում է ամենաթողությունը։

«Manhattan» հզոր ընկերության սեփականատիրոջ գեղեցիկ և երիտասարդ դուստրը՝ Էննը, Նյու Յորքից ընկնում է Բրոնքս, որտեղ տեր ու տիրականը ահաբեկչական տարբեր խմբավորումներ էին։ Նրա վրա հարձակվում է «Զոմբի» խմբավորումը։ Անխուսափելի բռնությունից աղջկան փրկում է բայքերների ակումբը։ Էննը սիրահարվում է բայքերների առաջնորդին, որի մականունը Թրեշ է։

## Դերերում
* Սթեֆանի Ջիրոլամի՝ Էնն
* Մարկո դի Գրեգորիո՝ Թրեշ
* Վիկ Մորրոու՝ Համմեր
* Քրիտոֆեր Կոննելի՝ Հոթ Դոգ
* Ֆրեդ Վիլյամսոն՝ Օգր
* Էլիզաբետա Դեզի՝ Վիթչ
* Ռոկկո Լերո՝ Փոլ
* Ջորջ Իսթման՝ Գոլեմ
* Կառլա Բրայթ՝ Iron Man Leader
* Ջոն Լոֆրեդո՝ Այս
* Էնիո Ջիրոլամի՝ Թեդ Ֆիշեր
* Էնցո Գ. Կաստելլարի՝ փոխնախագահ

## Ծանոթագրություններ

* 
* 
* 
* 

Կատեգորիա:1982 ֆիլմեր
Կատեգորիա:Իտալական ֆիլմեր
Կատեգորիա:Իտալերեն ֆիլմեր
Կատեգորիա:Հակաուտոպիական ֆիլմեր
Կատեգորիա:Հետապոկալիպտիկ ֆիլմեր
Կատեգորիա:Հռոմում նկարահանված ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ֆանտաստիկ մարտաֆիլմեր
Կատեգորիա:Ֆիլմեր, որոնց գործողությունները տեղի են ունենում 1990 թվականին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր, որոնց գործողությունները տեղի են ունենում ապագայում
Թռչուն (ֆիլմ)

**«Թռչուն»** (), Քլինթ Իսթվուդի ֆիլմը, 1988 թվականին ֆիլմը հայտնվեց էկրաններին։ Ֆիլմն արժանացել է «Ոսկե Գլոբուս», «Օսկար» և այլ մրցանակների։

## Սյուժե
Կենսագրական ֆիլմ, որը պատմում է Չառլի Փարքերի կյանքի մասին։ Ֆիլմում ներկայացված են Փարքերի կյանքի առանձին տեսարաններ։ Ֆիլմի տարբեր հատվածներում ներկայացված է նրա մանկությունը, Կանզաս Սիթիում, Միսուրի, 1940 թվականին մեկնում է Նյու Յորք և ապրում է Չեն Ռիչարդսոնի հետ։ Ֆիլմի հիմնական մասը ներկայացնում է 1946-1955 թվականները։

## Դերերում
*Ֆորիսթ Ուիթաքեր - Չարլի Փարքեր
*Դայան Վենորա - Չեն Փարքեր
*Մայքլ Զելնիքեր - Ռեդ Ռոդնի
*Սեմուել Ռայթ - Դիզի Գիլեսպփի
*Քիթ Դյվիդ - Բեսթեր Ֆրանքլին
*Մայքլ Մագուայեր- Բրյուսեր
*Ջեյմս Հենդի - Թսթևես
*Դեյմոն Ուիթաքեր - «Թռչուն» երիտասարդ տարիներին
*Morgan Nagler - Քիմ
*Արլեն Դին Սնայդեր -Դոկտեր Հիթ
*Սեմ Ռոդարդս - Մոսկովից
*Պենելոպա Ուինդասթ - Բելևյուի դայակը
*Գլեն Ռայթ - հաճախորդ
*Ջորջ Օրիսոն - հաճախորս
*Բիլլ Կիբս - Դոկտոր Կոլֆիլդ
*Թոնի Թեդ - Ֆրոթ

## Մրցանակներ
* 1988 - լավագույն տղամարդու դեր (Ֆորիսթ Ուիթաքեր) և տեխնիկական գրան պրի
* 1989 - «Օսկար» լավագույն երաժշտություն (Լես Ֆրեշոլց, Ռիք Ալեքսանդր, Վերն Պուր, Ուիլի Բյորթոն)
* 1989 - «Ոսկե գլոբուս» մրցանակ լավագույն ռեժիսուրա (Քլինթ Իստվուդ), ինչպես նաև երկու այլ մրցանակներ․ ֆիլմում լավագույն տղամարդու դեր (Ֆորիսթ Ուիթաքեր) և լավագույն կանացի երկրորդական դերи (Դայան Վենորա)
* 1989 - BAFTA անվանակարգում երկու մրցանակ։ ֆիլմի լավագույն երաժշտությունз (Լենի Նիհաուս) և լավագույն երաժշտություն (Լես Ֆրեշոլց, Ուիլի Բյորթոն, Ալան Ռոբերտ Մյուրեյ Ռոբերտ Հենդերսոն)
* 1989 - «Սեզար» մրցանակ լավագույն արտասահմանյան ֆիլմ (Քլինթ Իսթվուդ)

## Ծանոթագրություններ

## Արտաքին հղումներ
* 
* «Թռչուն» Rotten Tomatoes կայքում

Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:1988 դրամա ֆիլմեր
Կատեգորիա:1988 ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան կենսագրական դրամա ֆիլմեր
Կատեգորիա:Ամերիկյան կենսագրական ֆիլմեր
Կատեգորիա:Քլինթ Իսթվուդի ֆիլմեր
Կատեգորիա:Ֆիլմեր թմրանյութերի մասին
Ֆուրման Աբրահամյան

**Ֆուրման Աբրահամյան** (19 մարտի, 1943, Լենինական, Հայկական ԽՍՀ - 5 օգոստոսի, 1972, Սևանի լեռնանցք, Հայկական ԽՍՀ), սովետական ֆուտբոլիստ, պաշտպան։ ԽՍՀՄ սպորտի վարպետ (1967)։ Ալյոշա Աբրահամյանի եղբայրն է։

## Կարիերա
Եղբոր՝ Ալյոշա Աբրահամյանի նման, Ֆուրմանը նորամուտը սկսել է «Արարատի» կազմում 1966 թվականին։ Առաջին մրցաշրջանում խաղացել է առջևի գծում և հեռահար 2 գոլ խփել։ Հետո խաղացել է որպես պաշտպան, հաճախ կենտրոնական հարձակվողներին օգնում էր գոլային փոխանցումներով։ Հիշարժան է այն գոլը, որ Ֆուրմանը 1972 թվականին 30 մետր հեռավորությունից խփել է Կիևի «Դինամոյի» դարպասը, որ պաշտպանում էր Եվգենի Ռիդակովը։ Աչքի էր ընկնում ակտիվությամբ և անկեղծությամբ։ Մահացել է Սևանի ոլորաններում տեղի ունեցած ավտովթարից։

ԽՍՀՄ բարձր առաջնությունում խաղացել է 180 խաղ և խփել է 7 գոլ։

## Նվաճումներ
*  **«Արարատ» (Երևան)**
** ԽՍՀՄ առաջնության արծաթե մեդալակիր - 1971

## Ծանոթագրություններ

Կատեգորիա:Խորհրդային ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Գյումրի քաղաքում ծնվածներ
Կատեգորիա:Ավտոճանապարհային վթարներից զոհվածներ
Ժողովածու (2270)

**Ժողովածու** (2270), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2270 թվի տակ։ Ձեռագիրը գրվել է 17-րդ դար Սարգիս դպիր գրիչի կողմից։ Գրված է թղթի վրա, որը ունի 20X15 չափս։ Ձեռագիրը կազմված է 243 թերթից։ Գրված է միասյուն, նոտրգիրով։ Կազմը՝ կաշեպատ տախտակ դրոշմազարդ, աստառը՝ տպագիր թուղթ։ Հիշատակարաններ՝ 2270:
## Բովանդակություն

* Ճառը, քարոզը (Եփրեմ, Գր. Տաթևացի անանուն)։
* Խրատը (Յովհ. Երզնկացի,Վարդ. Ագեկցի, Յոհվ. Գառնեցի)։
* Վասն խոստովանուեան պատմութին անողոմ Պետրոսին։
* Աղաթոնի Վերջին ժամանակին։
* Պատմութիւն վասն երիտասարդաց և ծերոց։
* Յաղադս աղոթից։
* Վարդանայ առակք։
* Վասն գալստեան Քրիստոսի։
* Յակ Տեասնեղբոր պատմութիւն և կտակ չարչարացն Քրիստոսի։
* Յովհ. Թրկուլանցվոյ Տաղ։
* Վարդ. Այգեկցոյ Վասն հաղորդութեան։
* Տեսիլք Յովհանու Գէորդայ զօրոավարին։
* Յակ. Սրճեցւոյ Պատմութիւն Դանիէլի։
* Յաղթութիւն քրիստոնեից։
* Գր. Տաթևացոյ տեսութիւն Յունան մարգարէից։
* Դավանութին Նիկիոլ։
* Գառաջը։
## Ծանոթագրություններ

Կատեգորիա:Մատենադարանի ձեռագրեր
Ժողովածու (1694)

**Ժողովածու** (1694), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1694 թվի տակ։ Ձեռագիրը գրվել է 16-րդ դարում։ Գրված է թղթի վրա, որը ունի 16×11,6 չափս։ Ձեռագիրը կազմված է 413 թերթից։ Գրված է միասյուն, նոտրգիր, բոլորգիրով։ Ունի կիսախորան, լուսանցազարդ մանրանկարներ։ Պահպանակն ունի երկու էջ, գրված է մագաղաթի վրա՝ վրացերենով։

## Բովանդակություն
* Գր․ Տաթևացւոյ Համառօտ տեսուտիւն ի գիռս Պորփիւրի, կուծմունք ի տեսութիւն ի Դաւիթի, Առաքինութեանցն Արիստոտէլի։ 
* Յովհ․ Որոտնեցւոյ Վերլուծութիւնք Ստորագրութեանցն և Պեբի արմենիասին Արիստոտէլի։
* Առ․ Սիւնեցւո Մեկնութիւն Սահմանաց գրոց։
* Առածք հինգ։
* Դաւիթի Վասն բատժանման։
## Ծանոթագրություններ

Կատեգորիա:Մատենադարանի ձեռագրեր
Ալյասկյան նապաստակ

**Ալյասկյան նապաստակ** (), նապաստակի տեսակ, որը տարածված է Ալյասկայի արևմուտքում։

## Նկարագրություն
Ալյասկյան նապաստակը համարվում է Հյուսիսային Ամերիկայի ամենախոշոր նապաստանի տեսակը, որի մարմնի երկարությունը կազմում է 50-70 սմ։ Պոչի երկարությունը կազմում է 8 սմ։ Ետին ոտքի ոտնաթաթը շատ երկար է (երկարությունը կազմում է մինչև 25 սմ)։ Դրա շնորհիվ նա կատարում է ճկուն շարժումներ ձյան վրա։

Սեռական դիմորֆիզմը արտահայտված չէ։

Մարմնի գունավորումը սեզոնային բնույթ է կրում․ ամռան ամիսներին կենդանիների մաշկը ծածկվում է մուգ դարչնագույն երանգով և բրդատակի սպիտակ աղվամազով, իսկ ձմռան ամիսներին փոխարկվում է ամբողջովին սպիտակի։ Միակ բացառությունը կազմում է այն, որ որոշ առանձնյակների մոտ ականջածայրերը լինում են սև, և այդ գույնը ամբողջ տարվա ընթացքում չի փոխվում։

Կենդանիների ձագերը լույս աշխարհ են գալիս ամռան ամիսներին։ Նրանց մաշկի ծածկույթը ունի փոքր-ինչ ավելի մուգ գունավորում։ Ի տարբերություն նապաստակի մյուս տեսակների՝ այս տեսակների մոտ ականջները փոքր-ինչ ավելի փոքր չափսերի են։ Եղունգները կարճ են և հնարավորություն են ստեղծում ձյան մեջ հարմարեցված կերպով սնունդ փնտրել։

## Տարածվածություն
Ալյասկյան նապաստակի տարածվածությունը սահմանափակվում է Ալյասկայի արևմուտքով և հարավ-արևմուտքով։ Ընդ որում այս տեսակներն ապրում են ծովի մակարդակից 660 մետր բարձրության վրա։

## Ծանոթագրություններ

Կատեգորիա:Նապաստակներ
Կատեգորիա:Նապաստականմաններ
Ժողովածու (2271)

**Ժողովածու** (2271), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում)։ Ձեռագիրը գրվել է 1724 թվականին Ավետի երեց գրիչի կողմից Ասպահանում։ Ստացողը եղել է Մովսես Ջուղայեցին։ Գրված է թղթի վրա, որը ունի 20× 15սմ չափս։ Ձեռագիրը կազմված է 283 թերթից։ Գրված է միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կարմիր մետաքս։ Հիշատակարաններ՝ 244ա, 138ա։

## Բովանդակություն
*Նախերգանք քարոզից։
*Մովս․ Ջուղայեցոյ համառոտ ժողովածու ի պետս բանասիրաց, Յաղագս վիպասանութեան։
*Մեկնութին այլաբանութեան Եսայեայ։
*Գր․ Աստվածաբանի որս ճառից։
*Վկայութինը ի պարապմանց կխրղի։
*Ընդհանրական թղթոյ և ավետարանի մեկնութին Ներս․ Շնորհալոյ։
*Ի մեկնութենե Մատթեոսի Յովհ․ Ծործորեցոր։
*Քարոզք(Տիրատուր, Վարդան վարդապետ, Յովհ․ Որոտնեցի, Ես․ Նչեցի)։
*Արտաքին գրոց։
*Բանք հավաքեալք ի Սողոմոնե։
*Վարք Մարիամայ Մազդաղինացոյ։
*Ձեռնադրութին քահանայից։
*Մովսիսի լուծումն առաքինութեանց Արիստոտելի Աշխարհացույց։
*Անվանը քաղաքաց։
*Ցանկ պատմագրաց։
*Դարագլուղք։
*Ցանկ Յայսմավուրաց։
*Համադրութին Թուականց։
*Վասն դարուց։
*Յաղագս երից տիեզերական ժողովոցն։
*Ժողովք Հայոց։
*Աբր․ Աստապատեցոյ Կտակ մեծի ուրբաթու։
*Լուծանողք պահոց։
## Ծանոթագրություններ

Կատեգորիա:Մատենադարանի ձեռագրեր
6-րդ օր

**6-րդ օրը** (), ռեժիսոր Ռոջեր Սփոթիսվուդի ֆանտաստիկ թրիլերը, ամերիկա-կանադական համատեղ արտադրություն։ Ֆիլմը ցուցադրվել է Տոկիոյում կինոփառատոնի ժամանակ՝ 2000 թվականի օգոստոսի 28-ին, էկրան է բարձրացել նույն տարվա նոյեմբերի 17-ին։ Գլխավոր դերակատարը Առնոլդ Շվարցնեգերն է։

## Թեգլայն
* *Վեցերորդ օրն Աստված ստեղծեց մարդուն․․․*
* *Անձնավորությունը ոչնչացված է։*

## Սյուժե
Օդաչու Ադամ Գիբսոնն իր ընկերոջ՝ Հենկի հետ ապրում և աշխատում է ոչ հեռավոր ապագայում, որտեղ հնարավոր է կլոնավորել ընտանի կենդանիներ, հանդիպել վիրտուալ աղջիկների հետ, խաղալ ռոբոտ-տիկնիկներով, որոնք չեն տարբերվում մարդկանցից։
Մի անգամ նա վերադառնում է տուն, որպեսզի նվերը փոխանցի դստերը, սակայն այնտեղ տեսնում է իր կլոնին, որ զբաղեցրել է իր տեղը։ Մարդկանց կլոնավորելը հնարավոր է, բայց արգելված, և այժմ Ադամը կանգնած է մահացու վտանգի առաջ՝ գտնվելով կլոնավորման կողմնակիցների գաղտնի բանակցությունների կենտրոնում։

Բժիշկ Վերյանի անօրեն փորձերը թաքցնելու նպատակով մուլտիմիլիոնատեր Մայքլ Դրակերը փորձում է սպանել Ադամին։

## Դերերում
* Առնոլդ Շվարցենեգեր
* Մայքլ Ռապապորտ
* Թոնի Գոլդուին
* Մայքլ Ռուկեր
* Սառա Ուայնթեր
* Վենդի Կրյուսոն
* Ռոդնի Ռոուլենդ
* Տերի Կրյուս
* Կեն Պոուգ
* Կոլին Կանինգեմ
* Ռոբերտ Դյուվալ
* Ջենիֆեր Հերիս
* Թեյլոր Էն Ռեյդ
* Դոն ՄաքՄաուս
* Դոն Դևիս

## Ծանոթագրություններ

Կատեգորիա:2000 ֆիլմեր
Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:Columbia Pictures ֆիլմեր
Կատեգորիա:Ամերիկյան գիտաֆանտաստիկ էքշն ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան ֆանտաստիկ ֆիլմեր
Կատեգորիա:Կանադական ֆանտաստիկ ֆիլմեր
Կատեգորիա:Վանկուվերում նկարահանված ֆիլմեր
Կատեգորիա:Տորոնտոյում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում ապագայում
Ժողովածու (1465)

**Ժողովածու** (1465), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1465 թվի տակ։ Ձեռագիրը գրվել է 1628 թվականին, Նազար գրիչի կողմից։ Գրված է թղթի վրա, որը ունի 14,7x9,8 չափս։ Ձեռագիրը կազմված է 326 թերթից։ Գրված է միասյուն, նոտրգրով։ Պահպանակը ունի մագաղաթ 4 էջ, բոլորագիծ երկաթագիր, Ավետարան։ Կազմը՝ կաշեպատ տախտակ դրոշմազարդ։ Հիշատակարաններ՝ գրչի 272բ, 300բ, հետագայի՝ 326բ (1715 թվական)։

## Բովանդակություն
* Նազար գրչի Յաղագս կերպի սղագրութեան։
* Գիրք Սիրաքայ։
* Առակք Սողոմոնի։
* Վասն գունոց մարդկան ի Պղատոնէ։
* Վասն լօշտակ խոտին։
* Յաղագս զգուշանալոյ յամենայն խորհրդոց դիւաց։
* Վարք և մատենագրութիւնք Եւագրեայ (և Լուծմունք Գրիգորի)։
* Նշանացոյց արարչութեան։
* Յովհ. Երզնկացւոյ Յաղագս երկնային շարժման։
* Առ Սիւնեցւոյ Ոտանաւոր տոմարական։
* Յաղագս Է մոլորական աստեղաց։
* Յաղագս գնացից աստեղաց (Ան. Շիրակացի՞)։
* Օրինակ նամակի։
* Վասն կապածի արձակման։
* Գր. Նիւսացւոյ Վասն երակ առնելոյ։
* Պատճեն տոմարի (1628 թվական, Ի խնդրոյ Խաչատուր վրդ-ի)։
* Յաղագս զանազանութեան խոնարհութեան։
* Ոսկեբերանի Հաւատամք։

## Ծանոթագրություններ

Կատեգորիա:Մատենադարանի ձեռագրեր
Ժողովածու (2516)

**Ժողովածու** (2516), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2516 թվի տակ։ Ձեռագիրը գրվել է 1387 թվականին Պետրոս սարկավագ գրիչի կողմից։ Ստացողը եղել է Ղազար, Գրիգոր վարդապետները։ Գրված է թղթի վրա, որը ունի 18,8×13,5 չափս։ Ձեռագիրը կազմված է 242 թերթից։ Գրված է միասյուն, բոլորգրով։ Ունի տերունական 1, կիսախորան, լուսանցազարդ մանրանկարներ։ Պահպանակը ունի 2 էջ, գրված է՝ թղթի վրա՝ ուղղագիծ երկաթագիր, լուսանցազարդ, զարդագրերով։ Կազմը՝ կաշեպատ տախտակ դրոշմազարդ, աստառը՝ զարդահյուս մետաքս։ Հիշատակարաններ՝ գրչի՝ 61 ա, 66ա, 242ա։

## Բովանդակություն
* Ներս. Լամբրոնացւոյ Մեկնութիւն էր ընդ եղբարս֊ ի, Մեկնութիւն Յայտնութեանն Յովհաննու։
* Վասն ազգականութեան։

## Ծանոթագրություններ

Կատեգորիա:Մատենադարանի ձեռագրեր
Ժողովածու (1814)

**Ժողովածու** 1814, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1814 թվի տակ։ Ձեռագիրը գրվել է 17-րդ դար։ Գրված է թղթի վրա, որը ունի 21X16 չափս։ Ձեռագիրը կազմված է 213 թերթից։ Գրված է երկսյուն, նոտրգիրով։ Կազմը՝ կաշվեպատ տախտակ դրոշմազարդ, աստառը՝ դրոշմազարդ կտավ։
## Բովանդակություն
* Գր․ Տաթևացւոյ Համառօտ տեսութիւն ի գիրս Պերփիւրի, Լուծմունք Ի տեսութիւն Դաւթի, Առաքինութևանցն Արիստոտէլի։
* Յովհ․ Որոտնեցւոյ Վերլուծութիւնք Ստորոգութևանցն, Պերի արմենիասսին Արիստոտէլի։
* Դաւթի Հարքացւոյ Նկատումն Արիստոտլի։
* Իշաւխայ Գիրք ի վերայ ընութևան։
* Առածք հիգ։
* Դաւթի Վասն բաժանման։
* Արուսայիդայ Յաղագս կազմութևան մարդոյ։

## Ծանոթագրություններ

Կատեգորիա:Մատենադարանի ձեռագրեր
Նեզու Կաիչիրո

, ճապոնացի բիզնեսմեն, ազգային քաղաքական գործիչ և բարեգործ։

## Վաղ կյանք և կարիերա
Ծնվել է Ճապոնիայի Յամանաշի քաղաքում, հարուստ ընտանիքում, 1897 թվականին տեղափոխվել է Տոկիո և ինքնուրույն կարողացել ստեղծել իր եկամուտը։

Նեզուն 1904 թվականին ընտրվել է, Ճապոնիայի պառլամենտի անդամ։ Նա 1926 թվականին ընտրվել է, որպես խորհրդարանական պալատի անդամ։

1905 թվականին Նեզուն դարձավ Կանտո շրջանի Տոբու երկագծի նախագահ և կարողացավ զարգացնել ընկերությունը և մեծ եկամուտ ունենալ։ Նրա մյուս բիզնեսների մեջ են մտնում «Տոկիա Բաշա Տեցուդո» (երկաթգիծ), «Տոկիո Դենտո» (էլեկտրական լույսի ընկերություն) և «Տոկիա Գազ» ընկերությունները։

## Բարեգործական գործուներություն
1909 թվականին մեկնեց ԱՄՆ Շիբուսավա Էիիչիի հետ առևտրական համագործակցություններ իրականացնելու համար։ Նա ոգեշնչվեց ամերիկյան արդյունաբերական խանդավառությունից և բարեգործական ակցիաներից և Ճապոնիա վերադառնալով նա այնտեղ կազմակերպեց կրթությանը և մշակույթին նպաստող բարեգործական ակցիաներ։
thumb|Նեզուի հիշատակին նվիրված թանգարան, Յամանաշի
Նեզուն շատ հետաքրքրված էր ճապոնական թեյի արարողություններով և նա դրա մշակույթը կարողացավ ավելի տարածել արևելաասիական երկրներում։ Նրա հովանավորությամբ կառուցվել է թանգարան Տոկիոյի Մինատո շրջանում։ Թանգարանը վերակառուցվել է 2006 թվականին, ճապոնական ժամանակակից արվեստի ներկայացուցիչ Կենգո Կումայի կողմից, բայց թանգարանի այգիները, որտեղ հավաքված են թեյի արարողության պարագաները, ամբողջությամբ նույնն է մնացել։

1933 թվականին կառուցված նրա տունը ներկայումս ծառայում է որպես նրա տուն-թանգարան։

## Ծանոթագրություններ

Կատեգորիա:Ճապոնացի գործարարներ
Կատեգորիա:Ճապոնիայի քաղաքական գործիչներ